
· EESRK indėlis į Europos Komisijos 2027 m. darbo programą.

	Pranešėjai 
	Marcin Nowacki (Darbdavių gr., PL)
Carlos Manuel Trindade (Darbuotojų gr., PT)
Corina Andrea Murafa Benga (Pilietinės visuomenės organizacijų grupė, RO)


	Nuoroda
	Rezoliucija
EESC-2026-00530-00-00-RES



Dokumento esmė

· ES turėtų stiprinti savo konkurencingumą, atsparumą ir tvaraus augimo pajėgumus skatindama stiprią, novatorišką ir verslui palankią ekonomiką, kuri sudarytų sąlygas įmonėms investuoti, diegti inovacijas ir kurti kokybiškas darbo vietas visoje Europoje. Siekdama šio tikslo, vykstant permainoms ES turėtų daugiausia dėmesio skirti žmonėms ir stiprinti Europos socialinį modelį skatindama socialinį ir pilietinį dialogą ir įtrauktį ir užtikrindama teisingą skaitmeninę, energetikos ir žaliąją pertvarką, grindžiamą darbuotojų teisėmis, įgūdžiais, socialiniu dialogu ir pilietiniu dialogu ir lygiomis galimybėmis. 2027 m. darbo programa turėtų padėti įgyvendinti šiuos prioritetus pasitelkiant priemones, kuriomis remiamos inovacijos, našumas, investicijos ir reglamentavimo supaprastinimas, kartu įgyvendinant Europos socialinių teisių ramstį, užtikrinant sąžiningą judumą, skaitmeninio sektoriaus darbuotojų teises ir įgūdžius bei socialines sąlygas[footnoteRef:1] ES finansavimo ir viešųjų pirkimų srityse. [1: 	Laikantis taikytinų darbo sąlygų, sveikatos ir saugos, socialinių ir darbo teisių.] 

· Siekdama išlikti pasauline žaliųjų technologijų lydere, ES turi parengti konkurencingumo darbotvarkę, grindžiamą pramonės politika, inovacijomis, investicijomis ir teisinga skaitmenine bei žaliąja pertvarka, taip pat stiprinti bendrąją rinką, kurioje taikomos paprastesnės taisyklės, kuri yra mažiau susiskaidžiusi ir kurioje yra griežtesnis vykdymo užtikrinimas.
· Europos pramonės politika turi būti orientuota į įperkamą energiją, saugias tiekimo grandines ir geresnes tarpvalstybines energetikos, transporto, telekomunikacijų ir pristatymo paslaugų sistemų jungtis, kad būtų užtikrintas ypatingos svarbos žaliavų tiekimas ir hidrologinis atsparumas, kartu vykdoma teisinga pertvarka, kuria būtų apsaugomos kokybiškos darbo vietos ir Europos pramoninė bazė.
· EESRK prašo 2027 m. darbo programoje užtikrinti visapusišką visų daugiametės finansinės programos (DFP) priemonių įsisavinimą ir tikslinį bei lankstų perprogramavimą. Per 2027 m. parengiamąjį darbą turi būti sukurta įrodymais pagrįsta bazė, valdymo sistemos ir partnerystės struktūros, kurios sudarys kitos DFP pagrindą. Nė vienas strateginis prioritetas – konkurencingumas, sanglauda, socialinė pažanga, žalieji ar gynybos tikslai – neturėtų struktūriškai priklausyti nuo kito prioriteto. Be to, visiems šiame EESRK dokumente nurodytiems prioritetams pagal DFP turėtų būti skiriama speciali finansinė parama užtikrinant teisingą geografinį paskirstymą.
· Bendruose ES parengties, gynybos ir saugumo prioritetuose turi būti numatyta stiprinti gynybos pajėgumus, bendrus viešuosius pirkimus, karinį mobilumą, kibernetinį saugumą ir ypatingos svarbos bei civilinės infrastruktūros apsaugą, taip pat investicijas į civilinę parengtį, kad būtų kuriamos atsparios bendruomenės, kartu užtikrinant skaidrumą ir demokratinę priežiūrą siekiant taikos tikslo.
· ES turėtų stiprinti savo vaidmenį pasaulyje derindama strateginį savarankiškumą su užsienio, prekybos, pramonės ir plėtros politika, kartu remti Ukrainą ir išreikšti solidarumą su Palestinos žmonėmis, stiprinti bendradarbiavimą su partneriais ir didinti ypatingos svarbos sektorių atsparumą. 2027 m. darbo programoje šie prioritetai turėtų būti įgyvendinami teikiant paramą šalims kandidatėms, stiprinant išorės veiksmus, didinant ekonominį saugumą ir geriau naudojantis strategija „Global Gateway“ bei bendra saugumo ir gynybos politika.
· Gyvenimo kokybę ES turėtų laikyti socialinio ir demokratinio atsparumo ramsčiu. 2027 m. darbo programoje sveikata, priežiūra, psichinė gerovė, lygybė, įtrauktis, kova su rasizmu ir galimybė naudotis esminėmis paslaugomis turėtų būti susieti į žmones orientuotoje darbotvarkėje, kuria sprendžiamos nuolatinės nelygybės ir pažeidžiamumo problemos. BVP stebėjimą reikia papildyti tvarumo ir gyvenimo kokybės rodikliais.
· Kadangi skurdas prilygsta demokratinei atskirčiai, ES atsakas sprendžiant būsto, energijos, vandens ir maisto nepritekliaus problemas turėtų būti pateiktas nuoseklioje įperkamumo ir teisingumo darbotvarkėje.
· Europos demokratijos skydu ir pilietinės visuomenės strategija turėtų būti stiprinama pilietinė erdvė, nepriklausoma žiniasklaida, teisinė valstybė, lygybė, moterų teisės ir apsauga nuo smurto dėl lyties.

	Kontaktinis asmuo
	Maja Radman

	Tel.
	+32 25469051

	E. paštas
	Maja.Radman@eesc.europa.eu 





· EESRK rekomendacijos dėl reformų ir investicijų pasiūlymų, suformuluotų per 2025–2026 m. Europos semestro ciklą


	Pranešėjai
	Gonçalo Lobo Xavier (Darbdavių gr., PT)
Andrea Mone (Darbuotojų gr., IT)
Luca Jahier (Pilietinės visuomenės organizacijų grupė, IT)


	Nuoroda
	Rezoliucija
EESC-2026-01186-00-00-RES




Dokumento esmė

EESRK

· [bookmark: _Toc232773758][bookmark: _Toc232774238][bookmark: _Toc233887214]ragina bendrosios rinkos įgyvendinimą visapusiškai integruoti į Europos semestrą ir konkrečioms šalims skirtas rekomendacijas, kartu užtikrinant politinę atskaitomybę už bendrosios rinkos taisyklių vykdymo užtikrinimą;
· [bookmark: _Toc232773759][bookmark: _Toc232774239][bookmark: _Toc233887215]griežtai nepritaria baudžiamųjų makroekonominių sąlygų logikai ir rekomenduoja taikyti teigiamų paskatų sistemą, Europos semestro metu nustatant strategines kliūtis, o pagal DFP teikiant tikslinę paramą joms šalinti;
· [bookmark: _Toc232773760][bookmark: _Toc232774240][bookmark: _Toc233887216]pripažįsta didėjančią gynybos atsparumo ir parengties svarbą ir ragina sukurti reglamentavimo aplinką, suteikiančią teisinį tikrumą ir paramą investicijoms į ES koordinuojamus pajėgumus sutelkti;
· [bookmark: _Toc232773761][bookmark: _Toc232774241][bookmark: _Toc233887217]pabrėžia, kad svarbu sukurti fiskalinę erdvę bendriems ES socialiniams tikslams įgyvendinti ir prisidėti prie neseniai Europos Komisijos įsteigto Socialinių investicijų centro darbo;
· [bookmark: _Toc232773762][bookmark: _Toc232774242][bookmark: _Toc233887218]pabrėžia, kad konkrečioms šalims skirtose rekomendacijose ypač nepakankamai dėmesio skiriama socialinėms problemoms ir mano, kad reikės įpareigoti valdžios institucijas imtis veiksmų ir joms padėti, kad nacionaliniu lygmeniu būtų paskatinta būtina dinamika siekiant sparčiau rengti, įgyvendinti ir vykdyti reformas, taip pat atlikti jų demokratinį vertinimą;
· [bookmark: _Toc232773763][bookmark: _Toc232774243][bookmark: _Toc233887219]rekomenduoja stiprinti socialinių partnerių ir pilietinės visuomenės organizacijų dalyvavimą (siekiant palaipsniui stiprinti partnerystės principą, kadangi DFP ir Europos semestro valdymo sistemos tampa vis labiau tarpusavyje susietos), šį kvaziprocedūrinį reikalavimą paverčiant esminiu politikos sėkmės veiksniu;
· [bookmark: _Toc232773764][bookmark: _Toc232774244][bookmark: _Toc233887220]ragina Komisiją įgyvendinant Europos semestrą pagerinti informavimo ir konsultavimosi procesų kokybę ir tvarkaraštį. Be kita ko, būtina investuoti į gebėjimus stiprinti pilietinį ir socialinį dialogą, konsultacijų procesus ir gerinti tvarkaraščius, prieigą prie skaidrių ir palyginamų duomenų ir Europos kodekso, kuriame būtų nustatyta, kaip vykdyti konsultacijas pagal Europos semestrą ir kaip rengti ir įgyvendinti nacionalinius planus, laikantis nacionalinės praktikos ir socialinio dialogo sistemų;
· todėl ragina nustatyti privalomą partnerystės kokybės ir poveikio vertinimą. Reikėtų išnagrinėti, kokią reikšmę jų indėlis turėjo galutinėms veiksmų programoms. Kartu reikia iš esmės supaprastinti įgyvendinimo mechanizmus, parengtus su vadovaujančiosiomis institucijomis, regioninėmis įstaigomis, socialiniais partneriais ir pilietinės visuomenės organizacijomis, siekiant užtikrinti, kad audito ir stebėsenos sistemos būtų proporcingos ir atitiktų pasidalijamojo valdymo principą, nesukuriant pernelyg didelės dvigubos biurokratinės naštos.

	Kontaktinis asmuo
	Colombe Grégoire

	Tel.
	+32 25469286

	E. paštas
	Colombe.Gregoire@eesc.europa.eu






[bookmark: _Toc233887221]EKONOMINĖS IR PINIGŲ SĄJUNGOS, EKONOMINĖS IR SOCIALINĖS SANGLAUDOS SKYRIUS

· Rytinių pasienio regionų strategija

	Pranešėja
Bendrapranešėjis
	Katrīna Zariņa (Darbdavių gr., LV)
Ionuţ Sibian (Pilietinės visuomenės organizacijų grupė, RO)


	Nuorodos
	COM(2026) 82 final
EESC-2026-00699-00-00-AC



Dokumento esmė

EESRK

· palankiai vertina Komisijos komunikatą ir pritaria nuomonei, kad rytiniai pasienio regionai yra strateginis ES saugumo, sanglaudos ir ilgalaikio atsparumo prioritetas. Šie regionai yra Europos pasienyje, o ne valstybių narių periferijoje, tad jų stabilumas yra gyvybiškai svarbus ES vertybėms, gerovei ir teritoriniam vientisumui; ragina parengti tikslingą ir visapusišką ES atsaką, kuriuo būtų atsižvelgta į konkretų saugumo, ekonominį ir demografinį spaudimą, su kuriuo susiduria rytiniai pasienio regionai ir į kurį neįmanoma reaguoti vien tik įprastomis politikos priemonėmis; 
· pabrėžia, kad nuolatinėms hibridinėms grėsmėms, kibernetiniams išpuoliams, infrastruktūros sabotavimui, migracijai kaip ginklui ir dezinformacijai reikia koordinuoto ES lygmens atsako, grindžiamo teritoriškumo principu; palaiko Rytinio flango sargybą, Europos gynybinę dronų iniciatyvą ir geresnį pasirengimą krizei;
· yra labai susirūpinęs dėl didelio demografinio nuosmukio daugelyje rytinių pasienio regionų – kai kurie iš jų per pastarąjį dešimtmetį neteko daugiau nei 17 proc. gyventojų. Tai kelia grėsmę darbo rinkai, viešiesiems finansams, esminėms paslaugoms ir ilgalaikei teritorinei sanglaudai; ragina imtis tikslingų demografinių atgaivinimo priemonių, be kita ko, paskatų jaunimui likti šalyje, kokybiškų darbo vietų, įgūdžių ugdymo ir geresnių gyvenimo sąlygų puoselėjimo;
· pažymi, kad Rusijos agresijos karas ir hibridinės grėsmės neproporcingai paveikė rytinius pasienio regionus – juose lėčiau auga BVP, didėja infliacija, prekyba patiria trikdžius ir mažėja investicijų; reiškia susirūpinimą, kad siūlomas požiūris daugiausia grindžiamas esamų išteklių perskirstymu; ragina skirti papildomą specialią ES finansinę paramą, be kita ko, pakankamus asignavimus pagal 2028–2034 m. daugiametę finansinę programą (DFP), rezultatams vietos lygmeniu pasiekti numatant aiškius įgyvendinimo mechanizmus, įskaitant partnerystės principą;
· siūlo ES rytiniams pasienio regionams skelbti specialius kvietimus teikti pasiūlymus pagal Europos konkurencingumo fondo programas. Šie kvietimai teikti pasiūlymus padėtų šalinti struktūrinius sunkumus, remtų vietos verslo ekosistemas ir stiprintų regionų, patiriančių demografinį ir saugumo spaudimą, konkurencingumą bei atsparumą; taip pat rekomenduoja taikyti ES garantijų ir rizikos pasidalijimo mechanizmus;
· pabrėžia, kad didžiausios kliūtys ir toliau tebėra transportas, energetika ir skaitmeninis junglumas; palaiko spartesnę TEN-T plėtrą, dvejopo naudojimo infrastruktūrą, geresnes tarpvalstybines jungtis su Ukraina ir Moldova bei atsparius skaitmeninius tinklus; taip pat ragina teikti pirmenybę dvejopo naudojimo infrastruktūros ir pramonės projektams pagal tokias priemones kaip Europos infrastruktūros tinklų priemonė (EITP) ir karinio mobilumo finansavimas, užtikrinant, kad investicijos į gynybą ir saugumą taip pat duotų naudos vietos ekonomikai, skatintų darbo vietų kūrimą ir MVĮ dalyvavimą;
· palankiai vertina tai, kad dėmesys skiriamas žmonėms ir bendruomenėms, pabrėždamas, kad saugumas ir atsparumas priklauso nuo tvirtų socialinių sistemų, prieinamų sveikatos priežiūros paslaugų, kokybiško švietimo ir veiksmingo vietos valdymo; ragina stiprinti vietos poreikiais grindžiamus, socialinio ir pilietinio dialogo mechanizmus ir dalyvaujamąjį požiūrį;
· mano, kad administracinių ir institucinių gebėjimų stiprinimas yra pagrindinis rytinių pasienio regionų vystymosi ir atsparumo ramstis;
· remia geresnį saugumo, atsparumo ir ekonominės plėtros priemonių integravimą ir pabrėžia, kad investicijos į junglumą, inovacijas ir vietos privalumus yra tvaraus augimo varomoji jėga. Reikia išlaikyti pusiausvyrą tarp saugumo ir sanglaudos prioritetų;
· pabrėžia, kad svarbu peržiūrėti valstybės pagalbos sistemas, kad būtų sudarytos sąlygos didesniam rytinių pasienio regionų lankstumui, kad valstybės narės galėtų veiksmingiau spręsti investicijų trūkumo ir rinkos nepakankamumo problemas;
· mano, kad reikia rengti kasmetinį aukšto lygio politinį dialogą ir ragina Komisiją rytiniams pasienio regionams parengti ilgalaikę strateginę programą, kuri apimtų laikotarpį po dabartinės DFP. Šioje programoje rytiniai pasienio regionai turėtų būti pripažinti konkrečiu tarpvalstybinių teritorijų tipu pagal teritorinę darbotvarkę iki 2030 m. Komisija į sanglaudos ataskaitą turėtų įtraukti skyrių dėl rytinių pasienio regionų.

	Kontaktinis asmuo
	Georgios Meleas

	Tel.
	+32 25469795

	E. paštas
	Georgios.Meleas@eesc.europa.eu




· 
ES valstybių narių organizuotos pilietinės visuomenės požiūris į pasiūlymus dėl nacionalinių reformų ir investicijų ir jų įgyvendinimą (2025–2026 m. Europos semestro ciklo dalis)

	Pranešėjai
	Gonçalo Lobo Xavier (Darbdavių gr., PT)
Andrea Mone (Darbuotojų gr., IT)
Luca Jahier (Pilietinės visuomenės organizacijų grupė, IT)


	Pamatinis dokumentas
	Informacinis pranešimas 
EESC-2025-04323-00-00-RI



Dokumento esmė

· Visose valstybėse narėse plačiai pripažįstama ir manoma, kad konkrečioms šalims skirtos rekomendacijos iš esmės yra aktualios ir atitinka pagrindinius nacionalinius ekonominius ir struktūrinius uždavinius. Vis dėlto kartu nuosekliai nurodomi trūkumai, susiję su tuo, kaip nacionalinės vyriausybės, remdamosi šiomis rekomendacijomis, imasi konkrečių politikos veiksmų, taip pat su socialinių partnerių ir pilietinės visuomenės dalyvavimu. Be to, suinteresuotieji subjektai dažnai atkreipia dėmesį į tai, kad politikos prioritetai yra nesubalansuoti: socialiniai aspektai, įskaitant darbo rinkos sąlygas, darbo užmokestį ir nelygybę, dažnai laikomi nepakankamai reprezentuojamais įvairiose politikos sistemose. Šis nesubalansuotumas prisideda prie platesnės struktūrinės demokratijos stokos Europos semestre, kuri gali mažinti tiek ES politikos koordinavimo legitimumą, tiek jo veiksmingumą.
· Kalbant apie EGADP įgyvendinimą, daugelis suinteresuotųjų subjektų nurodo spragas tarp politikos formavimo ir realaus įgyvendinimo: įgyvendinimas apibūdinamas kaip netolygus, dalinis arba suvaržytas administracinių ir institucinių apribojimų.
· Suinteresuotieji subjektai, kalbėdami apie gebėjimą stebėti nacionalinio vidutinės trukmės fiskalinio struktūrinio plano ir metinės pažangos ataskaitos įgyvendinimą, atkreipia dėmesį į ribotus išteklius, didelę administracinę naštą ir suskaidytus procesus. Tai turi įtakos tiek reformų vykdymui, tiek jų gebėjimui veiksmingai stebėti pažangą. Šiuos suvaržymus dažnai dar labiau padidina skaidrumo stoka ir ribotas savalaikių bei tinkamų naudoti duomenų prieinamumas.
· Nors daugumoje valstybių narių veikia oficialūs konsultavimosi mechanizmai, socialinių partnerių ir pilietinės visuomenės organizacijų dalyvavimas Europos semestre ir susijusiose ES priemonėse plačiai apibūdinamas kaip iš esmės nepakankamas. Jis dažnai yra pernelyg vėlyvas arba turi tik ribotą įtaką galutiniams politikos sprendimams. Dėl to susidaro įspūdis, kad dalyvavimas išlieka daugiausia formalus, o ne turintis realų poveikį.
· Nors glaudesnis ES priemonių, ypač Europos semestro ir būsimos DFP, suderinimas su nacionaline politika pripažįstamas kaip galimas būdas didinti nuoseklumą ir veiksmingumą, kelių valstybių narių suinteresuotieji subjektai reiškia susirūpinimą dėl jo poveikio. Tai apima galimą poveikį nacionalinei autonomijai, riziką demokratinei priežiūrai ir galimą sprendimų priėmimo procesų nesubalansuotumą, ypač jei valdymas taptų labiau centralizuotas arba didėtų sąlygiškumas.

	Kontaktinis asmuo
	Colombe Gregoire

	Tel.
	+32 25469286

	E. paštas
	Colombe.Gregoire@eesc.europa.eu




· ES biudžeto išlaidų stebėjimo ir veiklos rezultatų peržiūros sistema

	Pranešėjas
Bendrapranešėjė
	Konstantinos Diamantouros (Darbdavių gr., EL)
Dominika Biegon (Darbuotojų gr., DE)


	Nuorodos
	COM(2025) 545 final
EESC-2026-00577-00-00-AC


Dokumento esmė

EESRK
· [bookmark: _Toc232773766][bookmark: _Toc232774246][bookmark: _Toc233887222]pritaria iniciatyvai nustatyti bendrą ir nuoseklų produkto ir rezultato rodiklių rinkinį visoje daugiametėje finansinėje programoje (DFP), suderinti horizontaliųjų principų taikymą, nustatyti vieną metinę valdymo ir veiklos rezultatų ataskaitą ir sukurti vieną portalą, kuriame būtų pateikiama visa su DFP susijusi informacija;
· [bookmark: _Toc232773767][bookmark: _Toc232774247][bookmark: _Toc233887223]atkreipia dėmesį į tai, kad Veiklos rezultatų reglamente netiesiogiai apibrėžiama tinkamų finansuoti programų taikymo sritis ex ante pagrindu, o ES lėšų išmokėjimas siejamas su tarpinių reikšmių ir siektinų reikšmių, kurios turi būti apibrėžtos pagal produkto ir rezultato rodiklius, pasiekimu. Todėl sistema yra labai politinio pobūdžio; 
· [bookmark: _Toc232773768][bookmark: _Toc232774248][bookmark: _Toc233887224]pabrėžia, kad tais atvejais, kai mokėjimai priklauso nuo tarpinių ir siektinų reikšmių, dažnai sunku laiku įvertinti rezultatus, ypač socialinių intervencinių priemonių atveju; tačiau siūlo į veiklos rezultatų peržiūros sistemą įtraukti atsisakymo dalyvauti galimybę: valdžios institucijos turėtų galėti taikyti išlaidomis pagrįstą finansavimą įgyvendinant NRPP, jei joms kyla objektyvių sunkumų renkant ir vertinant duomenis, arba papildyti teikiamą kiekybinę informaciją kokybiniais rodikliais;
· [bookmark: _Toc232773769][bookmark: _Toc232774249][bookmark: _Toc233887225]ragina dėti pastangas didinti biologinės įvairovės išlaidų matomumą siekiant platesnio aplinkos apsaugos tikslo;
· [bookmark: _Toc232773770][bookmark: _Toc232774250][bookmark: _Toc233887226]rekomenduoja užtikrinti skaidrų, nuspėjamą ir proporcingą reikšmingos žalos nedarymo principo taikymą visame ES biudžete. Šis principas turėtų būti nuosekliai taikomas visoms programoms ir paremtas aiškia reikšmingos žalos apibrėžtimi. Jo taikymas turėtų būti proporcingas faktinei rizikai, kurią iniciatyva kelia tikslams, saugomiems taikant reikšmingos žalos nedarymo principą. Pagal šį proporcingumo principą turėtų būti vengiama nepagrįstai bausti už veiklą, kuri, kai vykdoma ES, jau yra daug palankesnė klimatui ir aplinkai nei panaši veikla kitose šalyse, taip sumažinant riziką, kad investicijos būtų perkeltos į jurisdikcijas, kuriose taikomi žemesni standartai. Be to, taikant reikšmingos žalos nedarymo principą reikėtų atsižvelgti į naudos gavėjų dydį ir pajėgumus, pripažįstant, kad mažesniems subjektams gali būti sunkiau laikytis ataskaitų teikimo reikalavimų; galiausiai mano, kad reikšmingos žalos nedarymo principo netaikymas gynybai turėtų būti tikslinis ir neturėtų sudaryti sąlygų plačiai taikyti išimtį veiklai, vykdomai prisidengiant dvejopu naudojimu;
· [bookmark: _Toc232773771][bookmark: _Toc232774251][bookmark: _Toc233887227]primygtinai ragina užtikrinti, kad prie socialinių investicijų kvotos priskiriamas finansavimas ir toliau būtų sutelktas į pagrindinius Europos socialinio fondo (ESF);
· [bookmark: _Toc232773772][bookmark: _Toc232774252][bookmark: _Toc233887228]mano, kad reikia sustiprinti Veiklos rezultatų reglamento 6 straipsnį siekiant užtikrinti, kad, kai įmanoma, tinkama ir laikantis konkretiems sektoriams taikomų taisyklių, ES finansuojamomis programomis ir veikla būtų prisidedama prie kokybiškų darbo vietų kūrimo ir išsaugojimo nustatant proporcingas socialines sąlygas ir rekomenduoja kasmet teikti ataskaitas dėl darbo vietų kokybės;
· [bookmark: _Toc232773773][bookmark: _Toc232774253][bookmark: _Toc233887229]rekomenduoja nustatyti kiekybinius ir kokybinius rodiklius, pagal kuriuos būtų vertinamas organizuotos pilietinės visuomenės ir socialinių partnerių dalyvavimas nuo rengimo iki įgyvendinimo etapo, kad partnerystės principas NRPP kontekste būtų veiksmingesnis, prasmingesnis, įgyvendinamas ir išmatuojamas;
· [bookmark: _Toc232773774][bookmark: _Toc232774254][bookmark: _Toc233887230]atkreipia dėmesį į tai, kad pilietinės visuomenės organizacijos ir socialiniai partneriai turėtų naudotis Veiklos rezultatų reglamento rodikliais, kad politiką paverstų vietos strategija; todėl rekomenduoja teisėkūros institucijoms padidinti techninę pagalbą;
· [bookmark: _Toc232773775][bookmark: _Toc232774255][bookmark: _Toc233887231]pritaria tam, kad lyčių aspekto integravimas būtų įtrauktas į veiklos rezultatų peržiūros sistemą kaip horizontalusis principas;
· [bookmark: _Toc232773776][bookmark: _Toc232774256][bookmark: _Toc233887232]siūlo atlikti tam tikrus Komisijos pasiūlymo I PRIEDO „Intervencinių priemonių sritys ir rodikliai“ pakeitimus, su kuriais galima susipažinti šios EESRK nuomonės priede.

	Kontaktinis asmuo
	Gerald Klec

	Tel.
	+32 25469909

	E. paštas
	Gerald.Klec@eesc.europa.eu





[bookmark: _Toc75527081][bookmark: _Toc233887233]UŽIMTUMO, SOCIALINIŲ REIKALŲ IR PILIETYBĖS SKYRIUS

· Pranešėjų apsaugos direktyvos vertinimas

	Pranešėja
	Giulia Barbucci (Darbuotojų gr., IT)


	Nuoroda
	Informacinis pranešimas
EESC-2025-04143-00-00-RE



Dokumento esmė


· Remdamasis suinteresuotųjų subjektų diskusijomis ir per apsilankymus penkiose šalyse surinktais duomenimis apie veiksmingumą, aktualumą ir pilietinės visuomenės pridėtinę vertę, EESRK:
· pabrėžia, kad apžvelgtose šalyse direktyvos perkėlimas į nacionalinę teisę iš esmės buvo didelis žingsnis į priekį patikslinant teisines sistemas, sukuriant aiškesnius pranešimų teikimo kanalus ir gerinant institucinį bendradarbiavimą, nors praktinio įgyvendinimo srityje tebėra didelių spragų;
· pažymi, kad daugelis suinteresuotųjų subjektų mano, jog dabartinė apsaugos taikymo sritis yra pernelyg siaura, visų pirma dėl socialinių ir su darbo vieta susijusių klausimų, ir pabrėžia, kad apsaugos taikymas tik konkrečiose ES teisės srityse gali sukurti teisinį netikrumą ir atgrasyti nuo pranešimų teikimo;
· pabrėžia, kad mažosioms įmonėms dažnai trūksta išteklių ir ekspertinių žinių, kad jos galėtų veiksmingai įgyvendinti vidaus ataskaitų teikimo mechanizmus, todėl rekomenduoja išnagrinėti galimybę sukurti bendrus arba sektorių lygmens pranešimų teikimo mechanizmus pagal Direktyvą;
· pabrėžia, kad nuolatinė baimė dėl atsakomųjų veiksmų, ilgos procedūros ir nevienoda apsauga ir toliau kenkia pasitikėjimui pranešimo apie pažeidimus sistemomis, todėl suinteresuotieji subjektai ragina imtis griežtesnių prevencinių priemonių, teikti finansinę paramą ir numatyti paramos mechanizmus pranešimų teikėjams;
· mano, kad valstybės narės turėtų skirti pakankamai finansinių, žmogiškųjų ir mokymo išteklių institucijoms, atsakingoms už informavimo apie pažeidimus procedūras, siekiant spręsti vėlavimo, pajėgumų trūkumo ir riboto informuotumo apie teisinę apsaugą problemas;
· iš kai kurių suinteresuotųjų subjektų išgirdo, kad profesinių sąjungų, darbuotojų atstovų ir pilietinės visuomenės organizacijų dalyvavimas galėtų padidinti pranešimų teikimo mechanizmų veiksmingumą, nepriklausomumą ir patikimumą ir pagerinti informuotumą bei įgyvendinimo praktiką;
· rekomenduoja apsvarstyti galimybę nacionaliniu lygmeniu įsteigti nepriklausomus įvairių suinteresuotųjų subjektų patariamuosius organus, kurie vertintų pranešimų teikimo sistemas, analizuotų struktūrinius klausimus ir remtų mokymo ir orientavimo iniciatyvas, kuriose dalyvautų pilietinė visuomenė ir socialiniai partneriai;
· pabrėžia, kad informavimo apie pažeidimus sistemos yra labiau teisėtos ir veiksmingesnės, kai žiniasklaidos subjektai gali saugiai pranešti apie viešojo intereso klausimus, nes daugelis suinteresuotųjų subjektų teigė, kad pernelyg griežtos konfidencialumo taisyklės galėtų pakenkti viešajai kontrolei;
· pabrėžia informuotumo didinimo kampanijų svarbą siekiant pakeisti kultūrinį pranešimo apie pažeidimus suvokimą ir užtikrinti, kad piliečiai suprastų savo teises ir esamus pranešimo mechanizmus;
· ragina sistemingai rinkti ir skelbti duomenis apie informavimo apie pažeidimus procedūras, rezultatus ir tolesnius veiksmus, kad būtų galima įvertinti nacionalinių sistemų veiksmingumą ir nuoseklumą ir nustatyti struktūrinius trūkumus.


	Kontaktinis asmuo
	June Bedaton

	Tel.
	+32 25468134

	E. paštas
	June.Bedaton@eesc.europa.eu





[bookmark: _Toc24617160][bookmark: _Toc75527082][bookmark: _Toc233887234]TRANSPORTO, ENERGETIKOS, INFRASTRUKTŪROS IR INFORMACINĖS VISUOMENĖS SKYRIUS

· Pasiūlymas dėl Skaitmeninių tinklų akto

	Pranešėjas
	Maurizio Mensi (Pilietinės visuomenės organizacijų grupė, IT)


	Nuorodos
	COM(2026) 16 final 
EESC-2026-00515-00-00-AC



Dokumento esmė

EESRK

· mano, kad reglamentas, kaip Skaitmeninių tinklų akto teisinė priemonė, yra tinkamas pasirinkimas siekiant pašalinti vidaus rinkos kliūtis ir užtikrinti vienodas taisykles;
· ragina kompetencijos sritis aiškiai paskirstyti Skaitmeninių tinklų biurui, Europos elektroninių ryšių reguliuotojų institucijai (BEREC), Radijo spektro politikos institucijai (RSPI) ir nacionalinėms reguliavimo institucijoms, vengiant sutapimo ir institucinio dubliavimosi; 
· palankiai vertina sisteminį Skaitmeninių tinklų akte išdėstytą požiūrį į leidimų išdavimą, spektrą, varinių laidų tinklų išjungimą ir valdymą kaip nuoseklią vidaus rinkos strategiją;
· pritaria tvirtoms, atnaujintoms ir visiškai suderintoms galutinių naudotojų teisėms ir ragina nustatyti minimalius paslaugų kokybės standartus; 
· rekomenduoja aiškiai atsisakyti reguliavimo „teisingos dalies“ sistemų, pagal kurias dideli turinio teikėjai privalo mokėti pagal srauto dydį ar kilmę;
· palankiai vertina Skaitmeninių tinklų akto sistemą, pagal kurią pereinama nuo varinių laidų prie šviesolaidinių tinklų, ir mano, kad tai labai svarbu saugiai ir konkurencingai bendrajai rinkai;

	Kontaktinis asmuo
	Albert Precup

	Tel.
	+32 25469326

	E. paštas
	Albert.Precup@eesc.europa.eu





· Naujojo europinio bauhauzo įgyvendinimas

	Pranešėjas
	Rudolf Kolbe (Pilietinės visuomenės organizacijų grupė, AT)


	Nuorodos
	(COM(2025) 1026 final)
EESC-2026-00440-00-00-AC



Dokumento esmė

EESRK

· ragina Europos Komisiją parengti pagrindinius veiklos rezultatų rodiklius horizontaliam kompleksiniam naujojo europinio bauhauzo (NEB) vertybių ir principų įgyvendinimui pagal naują ir peržiūrėtą ES politiką ir norminius aktus, ir pabrėžia, kad NEB ir įperkamo būsto politika yra neatsiejami, ir tai, kad kitame NEB įgyvendinimo etape daug dėmesio reikia skirti investicijoms į tvarų, įperkamą ir kokybišką būstą;
· palankiai vertina tai, kad netrukus bus priimta rekomendacija dėl NEB, ir ragina ES valstybes nares imtis veiksmų ir būti tiltu tarp ES ir vietos bei regionų lygmens, nes šiomis aplinkybėmis ES lygmens priemonių koordinavimas gali suteikti aiškios pridėtinės vertės, kartu laikantis subsidiarumo principo;
· ragina Komisiją atliekant būsimą viešųjų pirkimų direktyvų peržiūrą nustatyti, kad apstatytąją aplinką formuojančių paslaugų atveju valdžios institucijos pirmenybę teiktų gyvavimo ciklo ir kokybės kriterijams, ir stiprinti, o ne silpninti profesinę kompetenciją, nes ji sudaro labai svarbų pagrindą NEB principams įgyvendinti, kartu užtikrinant prieinamas kvalifikacijos kėlimo galimybes, visų pirma darbuotojams, specialistams ir MVĮ.

	Kontaktinis asmuo
	Francesco Napolitano

	Tel.
	+32 25468921

	E. paštas
	Francesco.Napolitano@eesc.europa.eu 





· Veiksmingas transporto teisės aktų supaprastinimas išlaikant aukštus socialinius standartus

	Pranešėjas
	Marco Wagener (Darbuotojų gr., LU)

	
	

	Nuoroda
	Tiriamoji nuomonė Europos Komisijos prašymu

	
	EESC-2026-00735-00-00-AC



EESRK

· pripažįsta transporto acquis svarbą ir pabrėžia, kad skaidri ir nuspėjama transporto reguliavimo sistema, kurioje taip pat užtikrinami aukšti standartai darbuotojams, vartotojams ir socialinių teisių srityje, yra esminis ES konkurencingumo veiksnys. Šie reikalavimai turi būti taikomi ir bendrojoje rinkoje veikiantiems ne ES subjektams. Konkurencingumas, socialinės teisės ir aplinkos apsauga turi išlikti svarbiausiu europietiško modelio aspektu;
· pritaria skaitmeninimui ir sąveikumui siekiant modernizuoti dokumentų reikalavimus keleivių ir krovinių vežimo srityje. Saugios, nuo klastojimo apsaugotos skaitmeninės priemonės gali palengvinti administravimą, padėti užtikrinti vykdymą ir sustiprinti darbuotojų, darbdavių ir keleivių saugą ir teises, taip pat supaprastinti administracines užduotis ir užtikrinti duomenų privatumo reikalavimų laikymąsi;
· mano, kad supaprastinimu turėtų būti skatinamas skaitmeninis, pažangus ir duomenimis grindžiamas esamų taisyklių, visų pirma dėl darbo ir poilsio laiko ir darbuotojų tarpvalstybinio judumo, taikymas, kad sektorius taptų patrauklesnis nepakankamai atstovaujamoms grupėms ir padėtų spręsti darbo jėgos trūkumo problemą. Dėl labai mobilios darbo aplinkos transporto sektoriuje reikia specialiai pritaikytų socialinės teisės aktų;
· pabrėžia socialinio dialogo svarbą, nes socialiniai partneriai gali geriausiai nustatyti nereikalingas ir neproporcingas taisykles ir pasiūlyti praktinius supaprastinimus struktūrinio sektorių dialogo metu, kartu palaikydami verslo veiklą ir išsaugodami socialinius standartus.

	Kontaktinis asmuo
	Aleksandra Šarman Grilc

	Tel.
	+32 25468333

	E. paštas
	Aleksandra.SarmanGrilc@eesc.europa.eu 





[bookmark: _Toc75527083][bookmark: _Toc233887235]BENDROSIOS RINKOS, GAMYBOS IR VARTOJIMO SKYRIUS

· Verslo bendruomenės ir pilietinės visuomenės pastabos dėl Reglamento (ES) Nr. 651/2014 dėl valstybės pagalbos (Bendrojo bendrosios išimties reglamento, BBIR) peržiūros

	Pranešėjas
	Giuseppe Guerini (Pilietinės visuomenės organizacijų grupė, IT)

	Nuoroda
	Nuomonė savo iniciatyva
EESC-2026-00567-00-00-AC



Dokumento esmė

EESRK

· palankiai vertina Komisijos atliktą Bendrojo bendrosios išimties reglamento (BBIR) peržiūrą, remia jos tikslus modernizuoti ir supaprastinti valstybės pagalbos išimtis, išplėsti reikalavimus atitinkančias kategorijas ir padidinti aiškumą bei teisinį tikrumą prieš jam įsigaliojant 2027 m. sausio 1 d.;
· tvirtai remia supaprastinimo siekį, visų pirma platesnį supaprastinto išlaidų apmokėjimo (fiksuotųjų normų, vieneto įkainių, vienodo dydžio sumų) taikymą siekiant sumažinti biurokratizmą ir reikalavimų laikymosi išlaidas, tačiau atkreipia dėmesį į tai, kad reglamentas išlieka reikalaujantis daug techninių pastangų ir prašo pasirinkti paprastesnį požiūrį;
· ragina teikti didesnę paramą įgyvendinimui, primygtinai ragindamas Komisiją ir valstybes nares investuoti į nacionalinių, regioninių ir (arba) vietos administracijų mokymą ir gebėjimų stiprinimą ir paskelbti planuojamą rekomendacinį dokumentą (reguliariai atnaujinti ir konsultuotis dėl jo);
· atkreipia dėmesį į svarbiausius taikymo srities ir politikos atnaujinimus, įskaitant BBIR taikymą žemės ūkiui (aiškiai koordinuojant su ŽŪBIR), aiškų socialinių įmonių pripažinimą (suderintą su Socialinės ekonomikos veiksmų plano apibrėžtimi) ir naujas nuostatas dėl socialinio ir įperkamo būsto, atitinkančias Sprendimą (ES) 2025/2630;
· pabrėžia sąžiningos konkurencijos ir socialinės apsaugos priemonių svarbą, palankiai vertindamas didesnę paramą palankių sąlygų neturintiems darbuotojams ir asmenims su negalia (įskaitant pasiūlymą pripažinti integracijos į darbo rinką socialines įmones), kartu pabrėždamas, kad paramos gavėjai turi laikytis darbo apsaugos ir socialinės atsakomybės kriterijų ir kad finansų tarpininkų taisyklės turėtų užtikrinti greitą paramos suteikimą be nepagrįstų rinkos iškraipymų.

	Kontaktinis asmuo
	Silvia Staffa

	Tel.
	+32 25468378

	E. paštas
	Silvia.Staffa@eesc.europa.eu





[bookmark: _Toc70322234][bookmark: _Toc75527084][bookmark: _Toc232773780][bookmark: _Toc233887236]ŽEMĖS ŪKIO, KAIMO PLĖTROS IR APLINKOS SKYRIUS

· Regioninių žvejybos valdymo organizacijų priemonių perkėlimas į nacionalinę teisę (RŽVO II)

	Nuorodos
	C kategorijos nuomonė
COM(2026) 198 final

	
	EESC-2026-01617-00-00-AC



Dokumento esmė

Komitetas savo nuostatą dėl pasiūlymo turinio jau išdėstė nuomonėse:
· Reglamentų dėl tarptautinės žvejybos pakeitimai (NAFO, SPRFMO, IOTC, WCPFC, IATTC ir ICCAT)[footnoteRef:2], priimtoje 2025 m. liepos 16 d., [2: 	OL C, C/2025/5154, 2025 10 28.] 

· Žvejyba – NAFO[footnoteRef:3], priimtoje 2023 m. birželio 15 d., [3: 	OL C 293, 2023 8 18, p. 144.] 

· NAFO išsaugojimo ir vykdymo užtikrinimo priemonės[footnoteRef:4], priimtoje 2022 m. kovo 24 d., [4:  	OL C 290, 2022 7 29, p. 149.] 

· Atlanto tunų apsauga (ICCAT)[footnoteRef:5], priimtoje 2022 m. birželio 15 d., [5:  	OL C 365, 2022 9 23, p. 55.] 

· Paprastųjų tunų laimikio dokumentavimas, priimtoje 2021 m. sausio 27 d.,
· Žuvininkystė. IATTC priemonių perkėlimas[footnoteRef:6], priimtoje 2020 m. gruodžio 2 d., [6:  	OL C 56, 2021 2 16, p.59.] 

· Išsaugojimo ir vykdymo užtikrinimo priemonės – NAFO[footnoteRef:7], priimtoje 2020 m. rugsėjo 18 d., [7: 	OL C 429, 2020 12 11, p.279.] 

· Daugiametis paprastųjų tunų išteklių valdymo planas[footnoteRef:8], priimtoje 2020 m. gegužės 7 d., [8: 	OL C 232, 2020 7 14, p. 36.] 

· Išsaugojimo ir kontrolės priemonės, taikomos Žvejybos šiaurės vakarų Atlante organizacijos rajone[footnoteRef:9], priimtoje 2019 m. sausio 23 d., [9:  	OL C 159, 2019 5 15, p. 60,] 

· Atlanto tunų apsauga[footnoteRef:10], priimtoje 2016 m. spalio 19 d., [10: 	OL C 34, 2017 2 2, p.142.] 

· Žvejybos leidimai[footnoteRef:11] , priimtoje 2016 m. gegužės 25 d., [11: 	OL C 303, 2016 8 19, p.116.] 

· jis nusprendė naujos nuomonės šiuo klausimu nerengti ir laikytis pozicijos, kurią išdėstė pirmiau minėtuose dokumentuose.

	Kontaktinis asmuo
	Arturo Iniguez Yuste

	Tel.
	+32 25468768

	E. paštas
	Arturo.Iniguez@eesc.europa.eu





· Draudimas eksportuoti naudoti skirtas mišrias komunalines atliekas


	Nuorodos
	C kategorijos nuomonė
COM(2026) 183 final

	
	EESC-2026-01615-00-00-AC



Dokumento esmė

EESRK, remdamasis tuo, kad pasiūlymo turinys yra priimtinas ir savo nuostatą šiuo klausimu jau išdėstė nuomonėje Atliekų vežimas. ES taisyklių peržiūra[footnoteRef:12], priimtoje 2022 m. vasario 23 d., jis nusprendė pateikti palankią nuomonę dėl siūlomo dokumento ir laikytis pozicijos, kurią išdėstė pirmiau minėtame dokumente. [12:  	OL C 275, 2022 7 18, p. 95.] 


	Kontaktinis asmuo
	Arturo Iniguez Yuste

	Tel.
	+32 25468768

	E. paštas
	Arturo.Iniguez@eesc.europa.eu





· Žiedinės ekonomikos aktas. Žiedinė ekonomika ir atsakingas išteklių naudojimas pagal planetos išgales




	Pranešėjas
	Cillian Lohan (Pilietinės visuomenės organizacijų grupė, IE)



	Nuoroda
	Tiriamoji nuomonė Europos Komisijos prašymu
EESC-2026-00688-00-00-AC



Dokumento esmė

EESRK

· [bookmark: _Toc232773781][bookmark: _Toc232774261][bookmark: _Toc233887237]rekomenduoja, kad žiedinė ekonomika būtų ne tik pasiūlymas, bet ir aktas, kuriuo būtų siunčiamas aiškus signalas apie ES lyderystę skatinant skubius sisteminius žiedinės ekonomikos pokyčius;
· [bookmark: _Toc232773782][bookmark: _Toc232774262][bookmark: _Toc233887238]pabrėžia, kad prie akto turi būti pridėtas aiškus visų tarpusavyje susijusių taisyklių, reglamentų, veiksmų planų ir strategijų, sudarančių perėjimo prie žiedinės ekonomikos teisinį pagrindą, aprašas;
· [bookmark: _Toc232773783][bookmark: _Toc232774263][bookmark: _Toc233887239]siūlo, kad svarbiausias šio akto aspektas būtų paskatų kurti stiprią, gerai veikiančią antrinių žaliavų rinką akcentavimas;
· [bookmark: _Toc232773784][bookmark: _Toc232774264][bookmark: _Toc233887240]siūlo stiprinti antrinių žaliavų rinkas ir žiedinius verslo modelius (pakartotinis naudojimas, taisymas, perdarymas);
· [bookmark: _Toc232773785][bookmark: _Toc232774265][bookmark: _Toc233887241]siūlo siekti pažangos viešųjų pirkimų srityje, reformuoti didesnę gamintojo atsakomybę (ne tik perdirbimo srityje, pvz., taikant ekologiniu požiūriu diferencijuojamus mokesčius), užtikrinti medžiagų atsekamumą, taip pat didinti ekologinio projektavimo mastą, gerinti darbo sąlygas ir skatinti perdarymą;
· [bookmark: _Toc232773786][bookmark: _Toc232774266][bookmark: _Toc233887242]rekomenduoja priede pateikti reguliariai atnaujinamą Europos žiedinės ekonomikos suinteresuotųjų subjektų platformos (ECESP) sukauptą žiedinės ekonomikos gerosios praktikos pavyzdžių sąrašą. Šis sąrašas turėtų būti susietas su rodikliais ir stebėsenos sistemomis ir padedantis stebėti pažangą ir formuoti įrodymais grindžiamą praktiką;
· [bookmark: _Toc232773787][bookmark: _Toc232774267][bookmark: _Toc233887243]mano, kad atsekamumas, sertifikavimas, suderintas ženklinimas ir techniniai standartai turėtų būti esminės priemonės siekiant rinkoje didinti pasitikėjimą antrinėmis žaliavomis, remti įgyvendinimą ir plėtrą ES;
· [bookmark: _Toc232773788][bookmark: _Toc232774268][bookmark: _Toc233887244]pabrėžia, kad pereinamojo laikotarpio tarpininkai turi būti oficialiai pripažinti ir jiems turi būti skirti ištekliai, kad būtų skatinamas žiediškumas visose vertės grandinėse;
· [bookmark: _Toc232773789][bookmark: _Toc232774269][bookmark: _Toc233887245]pripažįsta, kad teisinga pertvarka yra svarbi: pilietinė visuomenė, kooperatyvai ir socialinės įmonės turi būti jos bendrakūrėjai, o ne tik naudos gavėjai, besinaudojantys prieinamais žiediniais sprendimais ir prieinamomis paskatomis;
· [bookmark: _Toc232773790][bookmark: _Toc232774270][bookmark: _Toc233887246]pabrėžia, kad ECESP turėtų veikti kaip strateginė partnerė siekiant suderinti prioritetus, išbandyti naujus rodiklius, nustatyti įgyvendinimo kliūtis ir padėti paspartinti pertvarką.

	Kontaktinis asmuo
	Anna Cameron, Alice Senga

	Tel.
	+32 25468228 , +32 25468368

	E. paštas
	Anna.Cameron@eesc.europa.eu, Alice.Senga@eesc.europa.eu





· Bendros žemės ūkio politikos tikslų įgyvendinimo vertinimas

	Pranešėjas
	Joe Healy (Pilietinės visuomenės organizacijų grupė, IE)

	Bendrapranešėjis
	Josep Puxeu Rocamora (Darbdavių gr., ES)

	Nuoroda
	Informacinis pranešimas
EESC-2025-03221-00-00-RE

· Remdamasis duomenimis, surinktais per vertinimo procesą tiek susitikimuose su nacionaliniais suinteresuotaisiais subjektais, tiek naudojant tikslinį internetinį klausimyną, EESRK pateikia šias rekomendacijas:
· tiesioginės išmokos ir bendras BŽŪP finansavimas turi būti didinami ir indeksuojami, siekiant atremti infliaciją, didėjančias sąnaudas ir rinkos nepastovumą; 
· išlaikyti dviem ramsčiais grindžiamą BŽŪP, pagal kurią 1-asis ramstis apima paramą ūkių pajamoms skiriant tiesiogines išmokas ir taikant rinkos rėmimo priemones, o 2-asis ramstis – kaimo plėtrą ir paramą kaimo vietovėms;
· gerinti ūkininkų padėtį maisto tiekimo grandinėje ir didinti kainų skaidrumą;
· stiprinti gamintojų organizacijas, gerinti teisės aktų dėl nesąžiningos prekybos praktikos vykdymą ir užtikrinti griežtą prekybos politikos standartų lygiavertiškumą (pvz., atitiktį TDO konvencijoms);
· gerinti ir stiprinti kartų kaitą, teikti paramą moterims ir ne visą darbo dieną dirbantiems ūkininkams ir užtikrinti ilgalaikį politikos stabilumą;
· pradėti teikti arba išplėsti tikslines finansines ir struktūrines paskatas, ypač skirtas ūkininkėms ir moterų vadovaujamiems projektams, panašias į Airijoje ir Ispanijoje taikomas lyčiai atžvalgias priemones;
· nustatyti platesnio užmojo aplinkosaugos tikslus, numatant proporcingas paskatas, ir sukurti lankstesnes, kiekvienam regionui pritaikytas ekologines sistemas, kartu teikti tinkamas kompensacijas ir tikslines konsultavimo paslaugas;
· išplėsti socialinių sąlygų taikymą didelės rizikos sektoriams (pvz., sodininkystės sektoriui) ir darbuotojams migrantams ir (arba) sezoniniams darbuotojams, taip pat atidžiai įvertinti ir pašalinti ūkininkų, darbdavių grupių ir nacionalinių administracijų abejones dėl mechanizmo veiksmingumo ir dėl galimo administracinės naštos padidėjimo, nesuteikiant aiškios socialinės naudos sektoriui;
· supaprastinti administracinius reikalavimus ūkiams, kartu toliau užtikrinti atskaitomybę, ir sumažinti biurokratinę naštą, taikant vienkartinio duomenų pateikimo principą;
· didinti paramą iniciatyvai LEADER ir vietos plėtros priemonėms; numatyti tikslinį finansavimą, mažinti administracinį sudėtingumą ir integruoti labiau į ūkius orientuotus ir žemės ūkio maisto produktų projektus, siekiant skatinti įtraukią kaimo ekonomiką;
· didinti pilietinės visuomenės dalyvavimą ir sukurti nuolatines bendros atsakomybės sistemas, nustatyti veiksmingesnius konsultacijų laikotarpius ir įdiegti skaidrius grįžtamojo ryšio mechanizmus;
· užtikrinti, kad BŽŪP parama neatitektų įmonių buveinėms, kurios yra ne ES šalyse;
· numatyti specialias priemones ūkininkams, kad jie galėtų užtikrinti geras gyvenimo sąlygas sezoniniams darbuotojams.

	Kontaktinis asmuo
	Myrto Kolyva

	Tel.
	+32 25468718

	E. paštas
	Myrto.Kolyva@eesc.europa.eu





[bookmark: _Toc233887247]IŠORĖS SANTYKIŲ SKYRIUS

· ES ekonominio saugumo stiprinimas

	Pranešėja
	Milena Angelova (Darbdavių gr., BG)

	

	Nuorodos
	JOIN(2025) 945 final
EESC-2026-00590-00-00-AC

· mano, kad ekonominis saugumas yra lemiamos svarbos ES tikslas ir ragina imtis skubių ir integruotų veiksmų įvairiose atitinkamose politikos srityse, ypač inovacijų, energetikos, transporto, skaitmeninėje, pramonės, ekonomikos, prekybos ir tarptautinių partnerysčių politikos srityse, aiškiai paskirstant atsakomybę ir veiksmingai koordinuojant ES ir nacionaliniu lygmenimis;
· pabrėžia, kad ekonominis saugumas yra glaudžiai susijęs su visapusišku saugumu ir kad ES turi pasirengti rizikos gausėjimui daugelyje sričių, remdamasi stipria ekonomika, tvirtais gynybos pajėgumais, demokratiniu atsparumu, diplomatiniais gebėjimais ir bendradarbiavimu su panašiai mąstančiais partneriais;
· ragina imtis horizontaliųjų didelio poveikio priemonių, kuriomis būtų stiprinamas ES konkurencingumas, investicijų patrauklumas bei atsparumas, kartu išplečiant ir diversifikuojant prekybos santykius, sukuriant naudingas tarptautines partnerystes ir aiškiai atskiriant didelės ir mažos rizikos priklausomybę;
· pabrėžia, kad tvirti vidaus pagrindai, būtent makroekonominis stabilumas, patikimos inovacijos ir gamybos pajėgumai, taip pat saugi prieiga prie pagrindinių išteklių ir gerai veikianti bendroji rinka, yra strateginiai ekonominį saugumą lemiantys veiksniai;
· akcentuoja poreikį gerokai padidinti privačiąsias ir viešąsias investicijas ir finansavimą, siekiant stiprinti ES ekonomiką ir jos saugumą, įskaitant ES finansų rinkų stiprinimą ir paramą nuo mokslinių tyrimų ir inovacijų iki plataus masto diegimo ir gamybos;
· ragina stiprinti saugias ir tvarias tiekimo grandines ir infrastruktūrą, stiprią ir įvairią gamybos bazę, su darbo rinka suderinamus įgūdžius ir kompetencijas ir aukščiausio lygio praktinę patirtį pagrindinių technologijų srityje;
· ragina užtikrinti tvirtą, struktūruotą ir prasmingą socialinių partnerių, pilietinės visuomenės organizacijų ir akademinių institucijų dalyvavimą rengiant, įgyvendinant ir stebint ekonominio saugumo politiką.

	Kontaktinis asmuo
	Marco Ristori

	Tel.
	+32 25469969

	E. paštas
	Marco.Ristori@eesc.europa.eu







[bookmark: _Toc233887248]PRAMONĖS PERMAINŲ KONSULTACINĖ KOMISIJA

· Veiksmų planas „RESourceEU“

	Pranešėjas
	Konstantinos Diamantouros (Darbdavių gr., EL)

	Bendrapranešėjė
	Agata Meysner (3 kat., PL)


	Nuorodos
	COM(2025) 945 final
EESC-2026-00431-00-00-AC

· remia iniciatyvos „RESourceEU“ veiksmų planą, nes tai yra svarbus žingsnis stiprinant ES ypatingos svarbos žaliavų vertės grandinių atsparumą ir mažinant strateginę priklausomybę;
· rekomenduoja laikytis subalansuoto požiūrio, apimančio didesnius Europos gamybos pajėgumus, griežtesnes žiediškumo priemones, atsakingas tarptautines partnerystes, konkurencingas energijos kainas, veiksmingas reguliavimo sistemas ir griežtas aplinkos ir socialines apsaugos priemones;
· remia spartesnes leidimų išdavimo procedūras strateginiams Europos projektams, kuriais siekiama paspartinti svarbiausiųjų žaliavų vertės grandinių plėtrą ES;
· rekomenduoja sumažinti struktūriškai dideles pramoninės energijos kainas ir sudaryti palankesnes sąlygas sudaryti ilgalaikes atsinaujinančiųjų išteklių elektros energijos pirkimo sutartis daug energijos suvartojantiems pramonės sektoriams;
· remia elektrifikavimo priemones pagal Švarios pramonės kurso valstybės pagalbos sistemą, kartu siūlo išlaikyti ES ATLPS veiksmingumą;
· rekomenduoja tokiomis iniciatyvomis kaip ES taksonomija siekti gerinti galimybes gauti finansavimą strateginiams projektams, susijusiems su svarbiausiosiomis žaliavomis;
· pabrėžia, kad dėl būsimos Vandens pagrindų direktyvos peržiūros neturi sumažėti aplinkos apsaugos standartai;
· pritaria svarbiausiųjų žaliavų perdirbimo ir pakartotinio naudojimo gerinimui, siekiant sustiprinti ES išteklių saugumą ir sumažinti atliekų eksportą;
· rekomenduoja nustatyti aiškias atliekų ir antrinių žaliavų apibrėžtis, kad būtų sudarytos palankesnės sąlygos perdirbimui, naudojimui ir tikrumui dėl investicijų užtikrinti;
· rekomenduoja stiprinti ES medžiagų vertės grandines derinant didesnę vidaus gamybą, aukštesnį perdirbimo lygį, ekologinio projektavimo priemones ir didesnį medžiagų naudojimo efektyvumą;
· pritaria tam, kad strateginis atsargų kaupimas būtų naudojamas kaip papildoma priemonė, kuri neturėtų pakeisti ES vidaus gamybos, perdirbimo ir perdirbimo pajėgumų;
· rekomenduoja didinti žaliavų valdymo skaidrumą geriau stebint medžiagų srautus, atsargų lygį ir paskirstymo sprendimus;
· remia tiekimo grandinių įvairinimą pasitelkiant subalansuotas tarptautines partnerystes, kartu stiprinant ES gavybos, apdorojimo, rafinavimo ir perdirbimo pajėgumus.

	Kontaktinis asmuo
	Adam Dorywalski

	Tel.
	+32 25469397

	E. paštas
	Adam.Dorywalski@eesc.europa.eu




· EESRK indėlis į JT 2026 m. konferenciją vandens klausimais: nuo ES mėlynojo kurso ir hidrologinio atsparumo strategijos iki pasaulinių veiksmų vandens srityje


	Pranešėjas
	Paul Rübig (Darbdavių grupė, AT)

	Bendrapranešėjis
	Hervé Jeannin (Pilietinės visuomenės organizacijų grupė, FR)


	Nuoroda
	Nuomonė savo iniciatyva
EESC-2026-00500-00-00-AC

EESRK
· pabrėžia, JT konferencijos dėl vandens svarbą, nes hidrologinis atsparumas turi tapti vienu iš strateginių prioritetų, ir ragina keisti požiūrį ir nuo linijinio vandens naudojimo pereiti prie žiedinių sistemų, pripažįstant, kad vanduo yra viešoji gėrybė, turinti socialinę, aplinkosauginę ir ekonominę vertę;
· ragina taikyti horizontalųjį valdymo metodą, pagal kurį su vandeniu susiję aspektai pasauliniu mastu integruojami į visus sektorius ir valdžios lygmenis, visapusiškai įtraukiant pilietinę visuomenę;
· ragina tarptautinę bendruomenę vienareikšmiškai pasmerkti išpuolius prieš pagrindinę vandens infrastruktūrą, kuri yra būtina civilių gyventojų išlikimui, ir juos pripažinti karo nusikaltimais;
· rekomenduoja įgyvendinant visas atitinkamas ES ir pasaulines politikos iniciatyvas sistemingai atlikti poveikio vandeniui patikrinimą, kad būtų įvertintas jų poveikis vandens ištekliams, vandens naudojimo efektyvumui ir hidrologiniam atsparumui;
· mano, kad vanduo yra viešoji gėrybė ir pabrėžia, kad siekiant užtikrinti teisingumą vandens srityje visame pasaulyje, labai svarbu, kad jis būtų įperkamas pažeidžiamų asmenų grupėms; 
· pabrėžia, kad norint užtikrinti hidrologinį atsparumą reikia iš esmės keisti visų visuomenės segmentų elgsenos modelius, įskaitant žemės ūkio ir pramonės praktikos pritaikymą, prisitaikymo prie klimato kaitos ir jos švelninimo veiksmų stiprinimą bei šlapynių išsaugojimą;
· mano, kad gamtos procesais pagrįsti sprendimai, įskaitant šlapynes, laikytini ypatingos svarbos infrastruktūra hidrologiniam atsparumui užtikrinti ir turi būti įtraukiami į visus dialogus rengiantis 2026 m. JT konferencijai vandens klausimais;
· ragina sutelkti viešąjį ir privatųjį kapitalą ir sukurti patikimą bankams finansuoti patrauklių projektų, susijusių su 6-uoju darnaus vystymosi tikslu (DVT), bazę; 
· ragina teikti didesnę paramą galimybėms gauti vandens, naudotis sanitarijos paslaugomis ir pasirūpinti higiena (angl. WASH), taikant integruotus, klimato kaitos poveikiui atsparius metodus, kuriais derinama infrastruktūros plėtra, valdymas ir gebėjimų stiprinimas, itin daug dėmesio skiriant pažeidžiamoms ir marginalizuotoms bendruomenėms;
· mano, kad kilus konfliktams dėl vandens naudojimo pirmenybė turėtų būti teikiama geriamojo vandens tiekimui;
· ragina visame pasaulyje spartinti perėjimą prie vandenį pažangiai naudojančios visuomenės;
· pasisako už tai, kad būtų nustatyti pasauliniai tikslai iki 2030 m. bent 10 proc. padidinti vandens naudojimo efektyvumą ir iki tų pačių metų visuose sektoriuose gerokai padidinti pakartotinio vandens naudojimo lygį;
· rekomenduoja sukurti suderintus rodiklius, stebėsenos mechanizmus ir ataskaitų teikimo sistemas, kad būtų galima stebėti pažangą hidrologinio atsparumo srityje ir užtikrinti atskaitomybę pasauliniu lygmenimis.

	Kontaktinis asmuo
	Luís Barbosa E Silva

	Tel.
	+32 25468846

	E. paštas
	Luis.BarbosaESilva@eesc.europa.eu




· Iniciatyva „Blue Deal Accelerator“ – technologijos, įgūdžiai ir finansai hidrologiškai atspariai ateičiai

	Pranešėja
	Magdalena Rzeczkowska (Darbdavių gr., PL)

	Bendrapranešėjė
	Lea Appulo (3 kat., IT)

	

	Nuoroda
	Nuomonė savo iniciatyva
EESC-2026-00865-00-00-AC

EESRK
· ragina vandenį pripažinti kritiniu gamybos veiksniu, kuriuo grindžiamas konkurencingumas bei strateginis savarankiškumas, kaip ir energiją, ir laikyti jį strateginiu atskiru prioritetu visose ES politikos srityse;
· siūlo sukurti „Blue Deal Accelerator“, kaip išsamią įgyvendinimo sistemą, susiejančią pramonės pertvarką, vandens atžvilgiu pažangias technologijas, įgūdžius ir investicijas;
· pakartoja savo raginimą atlikti ES teisės aktų „hidrologinį testą“;
· primygtinai ragina ES institucijas įtraukti hidrologinį atsparumą į visas pramonės politikos priemones, kad su vandeniu aspektai taptų leidimų išdavimo, investicijų ir viešosios paramos sąlyga;
· ragina laipsniškai integruoti principą „svarbiausia – vandens naudojimo efektyvumas“ kaip privalomą reikalavimą į ES teisės aktus, finansavimo sąlygas ir planavimo bei investavimo sprendimus, remiantis bendra ES metodika, skirta vandens naudojimo efektyvumui per visą vandens ciklą matuoti;
· pabrėžia, kad svarbu pripažinti vandens ir energijos sąsają kaip esminį veiksnį siekiant priklausomybės nuo iškastinio kuro mažinimo ir pramonės konkurencingumo, be kita ko, Pramonės spartinimo akte;
· rekomenduoja įtraukti vandenį, kaip strateginį išteklių, į žiedinės ekonomikos aktą, skatinant efektyvų vandens naudojimą, pakartotinį naudojimą, taršos prevenciją ir išteklių regeneraciją;
· pabrėžia, kad reikia sukurti Europos vandens duomenų erdvę, kad būtų užtikrintas skaidrumas, palyginamumas ir įrodymais grindžiamas politikos formavimas, paremtas standartizuotais ir sąveikiais duomenimis;
· ragina sukurti nuoseklią ES vandens finansavimo sistemą ir stiprinti projektų bazes toliau plėtojant tokias iniciatyvas kaip Investicijų į hidrologinį atsparumą spartinimo priemonė;
· rekomenduoja teikti pirmenybę investicijoms į nuotėkio mažinimą, vandenį taupančią infrastruktūrą ir gamtos pagrindu veikiančius sprendimus, įskaitant šlapynes, kaip pagrindinius atsparios vandens sistemos elementus; 
· pabrėžia, kad įgūdžių politiką reikia suderinti su vandens pertvarka, be kita ko, vykdant Europos vandens akademijos veiklą;
· ragina pripažinti vandenį kompleksiniu ES išorės veiksmų prioritetu, o strategija „Global Gateway“ turėtų remti mėlynąjį matmenį per ES vadovaujamas šlapynių partnerystes.
	Kontaktinis asmuo
	Heli Niemelä-Farrer

	Tel.
	+32 22822464

	E. paštas
	Heli.Niemela-Farrer@eesc.europa.eu

